上海天文馆

上海天文馆 （英语：Shanghai Astronomy Museum）是一座来勒上海浦东新区南汇新城镇个天文馆，是上海科技馆分馆。 历史 2014年1月29号，上海市发改委立项上海天文馆项目，上海科技馆承担建设主体、中国科学院上海天文台提供技术支持、Ennead Architects負責設計，是上海科技館个分館，2016年11月8号正式开工，2020年6月份造好，2021年7月5号搭10号兩天試營運，7月17号开馆，第二天开始对外开放。造好个辰光是全世界建筑面积顶大个天文馆。 建筑 天文馆总用地面积58602平方米，总建筑面积38164平方米，里向有有家园、宇宙、征程三大展区，中华问天、好奇星球、航向火星等特色展区，搭仔8K超高清球幕影院、星闻会客厅、望舒天文台、羲和太阳塔、星空探索营咾啥个设施。 建築整体采用个是弧线设计，轨道几何曲线从四周螺旋上升贯穿室外景观、附属功能部分搭博物馆主体建筑，来勒馆顶浪向达到高潮。轨道环绕建筑里向个圆洞天窗、倒转穹顶、天象厅球体三隻“天体”。 上海天文館个建筑看弗着直線或者直角，设计师表示是因为上海天文館个设计理念是想要符合“天体物理学个基本定律”。 参考来源 外头链接 官方网站